Brenthurst: Skep welvaart, wat ook al jou inkomste | Netwerk24
20 April 2017 05:00
Promosie-artikelDit is ’n algemene wanopvatting dat slegs mense wat bogemiddelde salarisse verdien, kan spaar en welvaart kan skep. Dié grafika wys hoe jy kan spaar sodat jy geld kan belê.Almal kanDink dis ontmoontlik om met jou salaris welvaart te skep?Kyk na wat dié persoon vermag het op ’n geboueskoonmaker se salaris: Janitor Secretly Amasses $8Mil FortuneBrenthurst WealthPromosie-artikel: Brenthurst WealthBrenthurst Wealth het ’n span hoogs gekwalifiseerde adviseurs wat onafhanklike advies aan kliënte bied.Finansiële planne word individueel saamgestel na gelang van die belegger se behoeftes.Brenthurst is deur die Finansiële Beplanningsinstituut (FPI) as geakkrediteerde professionele praktyk geregistreer en is vroeër vanjaar as een van die vier topboetiekwelvaartbestuurders in Suid-Afrika aangewys.Vind meer uit oor Brenthurst Wealth se dienste. Jana Coetzee - Wikipedia
Jana Coetzee (1927–2012) was ’n Afrikaanse skrywer van veral liefdesverhale.
Anna Jacoba (Jana) Coetzee is op 27 Oktober 1927 gebore. Sy bly op Hartbeespoort. Vir lank tree sy in België op as evangelis en is ook joernalis. Sy is getroud met Jan en hulle het twee dogters, Rosa en Linda. Haar dogter Rosa is die bekende digter Rosa Smit. Op 14 September 2012 is sy oorlede
Haar kortverhale word in talle tydskrifte gepubliseer. “Tussen die lewendes” (1975) is ’n romantiese spanningsverhaal. Snaakse dinge gebeur in die lewe van die skatryk Daleen Nel. Sy gaan sien ’n sielkundige, maar dit vererger net haar angs. Daar is oënskynlik net een van twee moontlike verklarings, óf sy is besig om kranksinnig te word óf Glenda MacKay het teruggekeer uit die dood en besit van haar liggaam geneem. Daleen kan na niemand draai vir hulp nie. Marius behoort aan Vicky en haar stieffamilie haat haar – en boonop is hulle haar erfgename.
Die woestyn liefdesverhaal “Vasti van Babilon” (1986) neem die begin van die Bybelverhaal van Ester om die geskiedenis van koningin Vasti te versin. Op die walle van die Eufraat buite Babilon het Vasti en Jeria as kinders saamgespeel en later ontdek dat hulle mekaar liefhet. Sy is egter ’n Persiër en hy ’n Jood uit ’n geslag van bannelinge, wat voortdurend deur sy ouers vermaan word dat hulle God ’n huwelik met ’n heiden verbied. Koning Xerxes, magtige heerser van die Persiese ryk, laat die beeldskone Vasti na sy paleis bring en verhef haar tot koningin. Vasti bly egter afsydig en kil teenoor koning Xerxes en ondermyn telkens sy gesag. Haar uittarting gaan te ver wanneer sy Xerxes se versoek weier om haarself aan wellustelinge te vertoon, waarvoor sy gestraf word. Jeria gaan intussen na Jerusalem om die stad te help opbou, omdat hy glo dat hy en Vasti geen toekoms saam het nie. Hy weet dat hy geen ander vrou as Vasti ooit sal liefhê nie, maar vertrou op sy God, wat hy glo hom verder sal lei.
“Liesbet” (2012) word groot op ’n plaas naby die Magaliesberg waar die Hartbeespoortdam beplan en gebou word. Sy het ’n alles oorheersende liefde vir Grant, die hoof van die projek, maar hy is onbereikbaar. Tydens haar stiefma Kotie se ontydige, traumatiese bevalling neem Liesbet ’n eed waaraan sy met droefheid geketting bly, maar haar liefde vir Grant en die roeping tot moederskap is ondanks alle diepgewortelde besluite onstuitbaar. Jana skryf ook Christelike dramas wat deur die kerk opgevoer word.
1974 Die dood speel boemerang
1975 Altyd ’n reënboog (saam met Lize Swart)
Tussen die lewendes
Vrou sonder skaduwee
1976 Eiland van storms
Sonder gister se spoor
1978 Onweer oor Mebron
1979 Skadu’s tussen die denne
1981 Wag op die wind
’n Plek vir Ester
1982 Eileen Vigus: Haar verhaal (saam met Eileen Vigus)
1983 Net die liefde bly
1986 Vasti van Babilon
1989 Haar vreemde sending
1991 Twee eilande
1992 Gesneuwelde mure
1995 Waar is Miriam?
1997 Die brandende vuur
Taal van die see
Weerklank van die klowe
1999 Die Vlieënde Hollander en ander verhale
2001 Reëns van vernuwing
2006 Liefde se vreemde paaie
Anoniem “Jana se 30ste boek op die rakke” “Kormorant” 19 Julie 2012
Rosslyn Publishers: http://www.rosslynpublishers.com/jana-coetzee.html
Ontsluit van "https://af.wikipedia.org/w/index.php?title=Jana_Coetzee&oldid=1984699"
Die bladsy is laas op 8 Mei 2019 om 07:56 bygewerk.